आतंकवाद का सफाया एकजुट होकर करेंगे : मलिक  
पाकिस्तान के आंतरिक मंत्री रहमान मलिक ने कहा है कि आतंकवाद का सफाया करने के लिए अंतरराष्ट्रीय समुदाय को एकजुट होना चाहिए।
पाकिस्तान के आंतरिक मंत्री रहमान मलिक ने कहा है कि आतंकवाद का सफाया करने के लिए अंतरराष्ट्रीय समुदाय को एकजुट होना चाहिए। एसोसिएटेड प्रेस ऑफ पाकिस्तान के अनुसार मलिक ने रविवार को जेद्दा में सऊदी मीडियाकर्मियों को बताया कि आतंकवादी मानवता के साझे शत्रु हैं। उन्होंने कहा कि आतंकवाद के  खिलाफ युद्ध में पाकिस्तान ने बड़ी कुर्बानियां दी हैं।  मलिक ने कहा कि अल कायदा सरगना ओसामा बिन लादेन मारा जा चुका है जो इससे सहमत नहीं है, उन्हें प्रमाण देना चाहिए। लादेन गत दो मई को एबटाबाद में अमेरिकी कमांडो कार्रवाई में मारा गया था।